Stian Hole er norskur rithøvundur, føddur 20. mars 1969. Hann býr í Oslo, er giftur og eigur trý børn. Hann er útbúgvin á Statens håndverks- og kunstindustriskole í Oslo og er grafiskur sniðgevi og myndprýðari. Sum sniðgevi hevur hann m. a. arbeitt nógv við at gera permur fyri onnur m. a. fyri rithøvundar sum Kjartan Fløgstad, Lars Saabye Christensen, Jostein Gaarder og Jan Guillou. Fyrsta bók hansara var Den gamle mannen og hvalen. Onnur bókin Summarið hjá Gudmundi hevur gjørt Stian Hole kendan uttan fyri Noreg. Hon hevur higartil fingið átta virðislønir og er fyrsta av trimum bókum um drongin Gudmund. Stian Hole er fyrsti norski rithøvundur, sum hevur fingið virðismetta Bologna Ragazzi Award. Heiður: 2006 Brageprísin fyri Summarið hjá Gudmundi 2007 Kulturdepartementet bildebokpris fyri Summarið hjá Gudmundi Bologna Ragazzi Award fyri Summarið hjá Gudmundi Ársins vakrasta myndabók fyri Summarið hjá Gudmundi 2008 Prix Sorciére (Frankaríki), ársins besta bók Summarið hjá Gudmundi 2009 Noteable Children´s Book (USA) fyri Summarið hjá Gudmundi Ezra Jack Keats new Author Award (USA) fyri Summarið hjá Gudmundi 2010 Deutscher Jugendlitteraturpreis fyri Summarið hjá Gudmundi Norðurlendski barnabókavørðaprísurin fyri Gøtuna hjá Gudmundi Brageprísin fyri Loyndarmálið hjá Gudmundi 2012 Italian Premio Andersen Award fyri Summarið hjá Gudmundi